**Ministru kabineta noteikumu projekta “Zirgu snieguma pārbaudes kārtība, kā arī kārtība zirgu dalībai sacensībās” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Zemkopības ministrija ir sagatavojusi Ministru kabineta noteikumu projektu “Zirgu snieguma pārbaudes kārtība, kā arī kārtība zirgu dalību sacensībās” (turpmāk – noteikumu projekts). Projekts sagatavots, lai tīršķirnes zirgu audzēšanas saimniecībās nodrošinātu zirgu snieguma pārbaudes datu uzskaiti, kā arī paredzētu nosacījumus zirgu dalībai sacensībās. Noteikumi par kārtību, kādā zirgi piedalās sacensībās, ir sagatavoti, lai pārņemtu Padomes 1990. gada 26. jūnija Direktīvas 90/428/EEK par tirdzniecību ar zirgu dzimtas dzīvniekiem, kas paredzēti sacensībām, un par piedalīšanās nosacījumiem sacensībās (turpmāk – Direktīva 90/428/EEK) prasības, ievērojot arī lēmumus, kuros noteiktas sīkākas prasības Direktīvas 90/428/EEK prasību izpildei.Saskaņā ar Dzīvnieku audzēšanas un ciltsdarba likuma pārejas noteikumu 2. punktu noteikumu projekts ir jāpieņem līdz 2019. gada 28. februārim. Tā kā Ministru kabineta 2011. gada 5. jūlija noteikumi Nr. 548 “Zirgu pārraudzības un zirgu darbspēju novērtēšanas kārtība, kā arī kārtība, kādā zirgi piedalās sacensībās” (turpmāk – noteikumi Nr.548) tad zaudēs spēku, ir jāizdod jauni Ministru kabineta noteikumi, lai nodrošinātu vienotu zirgu snieguma pārbaudes datu uzskaiti un noteiktu kārtību zirgu dalībai sacensībās.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Dzīvnieku audzēšanas un ciltsdarba likuma 13. panta pirmā un trešā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašlaik zirgu pārraudzības kārtību nosaka noteikumi Nr. 548.2018. gada 7. novembrī stājās spēkā jauns normatīvais akts – Dzīvnieku audzēšanas un ciltsdarba likums (Latvijas Vēstnesis, 2018, 210.nr.) (turpmāk – likums). Saskaņā ar likuma pārejas noteikumu 2. punktu noteikumi Nr. 548 ar 2019. gada 1. martu zaudēs spēku, tāpēc nepieciešami jauni Ministru kabineta noteikumi, kuros noteikts regulējums zirgu snieguma pārbaudes datu reģistrācijai un zirgu dalībai sacensībās. Kārtība, kādā zirgi piedalās sacensībās, ir sagatavota, lai pārņemtu Direktīvas 90/428/EEK prasības. Zirgkopībā šķirnes lauksaimniecības dzīvnieku audzētāju biedrības, kas atzītas saskaņā ar normatīvajiem aktiem par šķirnes lauksaimniecības dzīvnieku audzētāju biedrības un krustojuma cūku audzētāju organizācijas atzīšanas kārtību, kā arī audzēšanas programmas apstiprināšanas kārtību (turpmāk – biedrība), īsteno tīršķirnes zirgu audzēšanas programmas. Likumā tiek lietoti divi termini: 1) attiecībā uz ciltsdarbu likums papildināts ar snieguma pārbaudes definīciju. Snieguma pārbaudes laikā tiek iegūti dažādi kvalitatīvi un kvantitatīvi dati lauksaimniecības dzīvnieku ģenētiskās kvalitātes noteikšanai. Tas ir tieši attiecināms uz sugu, šķirņu, līniju un krustojumu dzīvnieku izkopšanu un uzlabošanu un saistīts ar audzēšanas programmas mērķiem.Arī Eiropas Parlamenta un Padomes 2016. gada 8. jūnija Regulā (ES) Nr. 2016/1012 par zootehniskajiem un ģenealoģiskajiem nosacījumiem dzīvnieku audzēšanai, tīršķirnes vaislas dzīvnieku, krustojuma vaislas cūku un to reproduktīvo produktu tirdzniecībai Savienībā un ievešanai tajā, un ar ko groza Regulu (ES) Nr. 652/2014, Padomes Direktīvas 89/608/EEK un 90/425/EEK un atceļ konkrētus aktus dzīvnieku audzēšanas jomā ("Dzīvnieku audzēšanas regula") termins “snieguma pārbaude” lietots attiecībā tikai uz tīršķirnes dzīvnieku audzētāju biedrību un krustojuma cūku audzētāju organizāciju izstrādāto audzēšanas programmu īstenošanu;2) termins ”pārraudzība” turpmāk ietver tikai lauksaimniecības dzīvnieku produktivitātes datu uzskaiti, un pārraudzības mērķis ir ar iegūto datu palīdzību uzlabot pārvaldību ganāmpulkos, kas ir orientēti uz produkcijas iegūšanu. Tādējādi lauksaimniecības dzīvnieku pārraudzība ir vienkāršāks process nekā snieguma pārbaude, un tā nav saistīta ar ciltsdarbu un audzēšanas programmas īstenošanu.Tā kā zirgs ir lauksaimniecības dzīvnieks, kas netiek audzēts produkcijas ieguvei, tiek piemērots snieguma pārbaudes process, kad saskaņā ar biedrības audzēšanas programmā noteikto mērķi tiek iegūti dažādi kvalitatīvi un kvantitatīvi dati zirga ģenētiskās kvalitātes noteikšanai un attiecīgo šķirņu un līniju uzlabošanai. Zirgu snieguma pārbaude ietver zirgu vērtēšanu un zirgu darbspēju pārbaudi, ievērojot attiecīgās zirgu šķirnes audzēšanas programmā noteiktos kritērijus. Noteikumu projektā ir jāprecizē spēkā esošajos noteikumos Nr. 548 ietvertās normas par zirgu vērtēšanu un zirgu darbspēju pārbaudi.Noteikumu projekta mērķis ir nodrošināt šķirnes zirgu saimniecībās snieguma pārbaudi, precizējot terminus saskaņā ar likuma prasībām, kā arī noteikt kārtību zirgu dalībai sacensībās. Ar noteikumu projektu tiek precizētas spēkā esošajos noteikumos Nr. 548 ietvertās normas par:1. kārtību zirgu snieguma pārbaudes datu reģistrēšanai;
2. reģistrējamiem snieguma pārbaudes datiem;
3. datu uzskaitīšanu un reģistrēšanu zirgu vērtēšanas lapā (zirgu vērtēšanas lapas izstrādā biedrība);
4. vērtētāja un ganāmpulka īpašnieka tiesībām un pienākumiem. Lai zirga vērtēšanas ekspertam būtu iespēja kvalitatīvi veikt savu darbu, zirga vērtēšanai ir nepieciešami atbilstoši darba apstākļi, kad vērtējamo zirgu būtu iespējams brīvi izvadāt un novērtēt tā eksterjeru. Tādējādi noteikumu projekts tiek papildināts ar pienākumu ganāmpulka īpašniekam nodrošināt vērtētājam atbilstošus darba apstākļus zirgu snieguma pārbaudei;
5. biedrības funkcijām snieguma pārbaudē un atbildību par organizēto sacensību sarakstu sagatavošanu un to nosūtīšanu Lauksaimniecības datu centram;
6. Lauksaimniecības datu centra funkcijām, tam nodrošinot biedrības iesūtīto apkopoto snieguma pārbaudes datu un sacensību sarakstu publicēšanu savā tīmekļvietnē, kuras adrese ir norādīta Valsts reģionālās attīstības aģentūras pārziņā esošajā Publisko pakalpojumu katalogā, kā arī apkopoto sacensību sarakstu ievietošanu Eiropas Komisijas izveidotā tīmekļvietnē, tajā norādot hipersaiti uz datu centra tīmekļvietni;
7. zirgu dalību sacensībās saskaņā ar Direktīvu 90/428/EEK.
 |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija un Lauksaimniecības datu centrs |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Divas atzītas šķirnes lauksaimniecības dzīvnieku audzētāju biedrības – Latvijas šķirnes zirgu audzētāju asociācija un Latvijas zirgaudzētāju biedrība.372 saimniecības ar 3500 zirgiem, kurās tiek uzskaitīti snieguma pārbaudes dati.Fiziskās personas – vērtētāji, kas uzskaita zirgu snieguma pārbaudes datus. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām noteikumu projekta tiesiskais regulējums nemaina tiesības un pienākumus, ne arī veicamās darbības. |
| 3. | Administratīvo izmaksu monetārs novērtējums | Projektā ietvertajam tiesiskajam regulējumam nav ietekmes uz administratīvajām izmaksām (naudas izteiksmē), un tas nerada papildu administratīvo slogu, jo saskaņā ar Ministru kabineta 2009.gada 15.decembra instrukcijas Nr.19 „Tiesību akta projekta sākotnējās ietekmes izvērtēšanas kārtība” 24. un 25.punktu administratīvās izmaksas (naudas izteiksmē) gada laikā mērķgrupai, ko veido fiziskas personas, nepārsniedz 200 *euro*, bet mērķgrupai, ko veido juridiskas personas, – 2000 *euro*. |
| 4.  | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Padomes 1990.gada 26.jūnija Direktīva 90/428/EEK par tirdzniecību ar zirgu dzimtas dzīvniekiem, kas paredzēti sacensībām, un par piedalīšanās nosacījumiem sacensībās.Komisijas 1992.gada 26.marta Lēmums 92/216/EEK par datu vākšanu attiecībā uz zirgu sacīkstēm, kā minēts Padomes Direktīvas 90/428/EEK 4.panta 2.punktā.Komisijas 2009. gada 18. septembra Lēmums 2009/712/EK, ar ko īsteno Padomes Direktīvu 2008/73/EK attiecībā uz internetā izvietojamām informācijas vietnēm, kurās norādīts to uzņēmumu un laboratoriju saraksts, kuras dalībvalstis apstiprinājušas saskaņā ar Kopienas tiesību aktiem veterinārijas un zootehnikas jomā.  |
| 2. | Citas starptautiskās saistības | Nav attiecināms. |
| 3. | Cita informācija | Nav. |

|  |
| --- |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Padomes 1990.gada 26.jūnija Direktīva 90/428/EEK par tirdzniecību ar zirgu dzimtas dzīvniekiem, kas paredzēti sacensībām, un par piedalīšanās nosacījumiem sacensībās (turpmāk – Padomes Direktīva 90/428).Komisijas 1992.gada 26.marta Lēmums 92/216/EEK par datu vākšanu attiecībā uz zirgu sacīkstēm, kā minēts Padomes Direktīvas 90/428/EEK 4.panta 2.punktā (turpmāk – Komisijas Lēmums 92/216).Komisijas 2009. gada 18. septembra Lēmums 2009/712/EK, ar ko īsteno Padomes Direktīvu 2008/73/EK attiecībā uz internetā izvietojamām informācijas vietnēm, kurās norādīts to uzņēmumu un laboratoriju saraksts, kuras dalībvalstis apstiprinājušas saskaņā ar Kopienas tiesību aktiem veterinārijas un zootehnikas jomā (turpmāk – Komisijas Lēmums 2009/712). |
|  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Padomes Direktīvas 90/428 1.pants | Noteikumu projekta 1.punkts | Šīs tabulas A ailē minētā ES tiesību akta vienība tiek pārņemta attiecībā uz nosacījumiem par zirgu dalību sacensībās. Komisijas direktīvas 90/428 1. panta nosacījums par tirdzniecību ar zirgu dzimtas dzīvniekiem ir ieviests ar Ministru kabineta 2014.gada 22.jūlija noteikumiem Nr.419 “Šķirnes lauksaimniecības dzīvnieka, tā spermas, olšūnas un embrija izcelsmes sertifikāta izsniegšanas kārtība”, kuri zaudēs spēku 2019. gada 1.martā, jo spēku ir zaudējis Ciltsdarba un dzīvnieku audzēšanas likums (stājās spēkā 01.07.2011.), uz kuru pamata tika izdoti noteikumi Nr.419. Tos aizstās Ministru kabineta noteikumu projekts „Zootehniskā sertifikāta un izcelsmes apliecinājuma izsniegšanas kārtība”, kas ir sagatavots saskaņā ar Dzīvnieku audzēšanas un ciltsdarba likuma (stājās spēkā 07.11.2018.) 8.panta ceturtās daļas 2. un 3. punktu un šobrīd iesniegts Valsts kancelejā. | Šīs tabulas B ailē minētās noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Padomes Direktīvas 90/428 2.panta pirmā rindkopa | – | Šīs tabulas A ailē minētās ES tiesību akta vienības pārņemšana nav nepieciešama.  | – |
| Padomes Direktīva 90/428 2.panta otrā rindkopa | Noteikumu projekta 13.punkts | Šīs tabulas A ailē minētā ES tiesību akta vienība tiek pārņemta pilnībā. | Šīs tabulas B ailē minētās noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Padomes Direktīvas 90/428 3.pants  | Noteikumu projekta 15.punkts | Šīs tabulas A ailē minētā ES tiesību akta vienība tiek pārņemta pilnībā. | Šīs tabulas B ailē minētās noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Padomes Direktīvas 90/428 4.panta 1. punkts | Noteikumu projekta 16.punkts | Šīs tabulas A ailē minētā ES tiesību akta vienība tiek pārņemta pilnībā. | Šīs tabulas B ailē minētās noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Padomes Direktīvas 90/428 4.panta 2. punkts | Noteikumu projekta 17.punkts | Šīs tabulas A ailē minētā ES tiesību akta vienība tiek pārņemta daļēji.Tā kā Padomes Direktīvas Nr.90/428 4.panta 2. punkta otrais ievilkums paredz dalībvalsts izvēli, Latvija šo punktu neīsteno, jo naudas līdzekļi netiek rezervēti ciltsdarba attīstībai un uzlabošanai, bet tiek izmantoti tikai sacensību organizēšanai un sacensību balvu fondam. | Šīs tabulas B ailē minētās noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Padomes Direktīvas 90/428 4.panta 3.punkts | – | Šīs tabulas A ailē minētās ES tiesību akta vienības pārņemšana nav nepieciešama, jo tā adresēta Eiropas Savienības institūcijām.  | – |
| Padomes Direktīvas 90/428 5.panta 1.punkts | Noteikumu projekta 18. punkts | Šīs tabulas A ailē minētā ES tiesību akta vienība ir pārņemta pilnībā.  | Šīs tabulas B ailē minētās noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Padomes Direktīvas 90/428 5.panta 2. punkts | Noteikumu projekta 19. punkts | Šīs tabulas A ailē minētā ES tiesību akta vienība ir pārņemta pilnībā. | Šīs tabulas B ailē minētās noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Padomes Direktīvas 90/428 5.panta 3.punkts | – | Šīs tabulas A ailē minētās ES tiesību akta vienības pārņemšana nav nepieciešama, jo tā adresēta Eiropas Savienības institūcijām. | – |
| Padomes Direktīva 90/428 6.pants | – | Šīs tabulas A ailē minētās ES tiesību akta vienības pārņemšana nav nepieciešama, jo tā adresēta Eiropas Savienības institūcijām. | – |
| Komisijas Lēmuma 92/216 1.panta 1.punkta pirmais ievilkums un Komisijas Lēmuma 2009/712 1.panta “b” apakšpunkts un II pielikuma 2.nodaļas „f” apakšpunkta III tabula | Noteikumu projekta 20.punkts | Šīs tabulas A ailē minētās ES tiesību akta vienības tiek ieviestas daļēji. Komisijas Lēmuma 92/216 1.panta 1.punkta otrā ievilkuma nosacījumi netiek piemēroti, jo Latvija nepiemēro Padomes Direktīvas 90/428 4.panta 2.punkta otro ievilkumu un šajā noteikumu projektā nav noteikti finansējuma sadales kritēriji.Pārējās Komisijas Lēmuma 2009/712 vienības ir ieviestas ar Ministru kabineta 2017. gada 3. janvāra noteikumiem Nr. 17 „Veterinārās prasības to dzīvnieku apritei, kas nav minēti citos normatīvajos aktos par veterināro kontroli”, Ministru kabineta 2009. gada 22. decembra noteikumiem Nr.1647 “Veterinārās prasības govju un cūku apritei”, Ministru kabineta 2010.gada 31.augusta noteikumiem Nr.818 “Noteikumi par veterinārajām prasībām govju, cūku, aitu, kazu un zirgu sugas dzīvnieku embriju un olšūnu un zirgu, aitu un kazu sugas dzīvnieku spermas apritei, kā arī embriju transplantācijas uzņēmumu, spermas sagatavošanas centru un spermas uzglabāšanas centru reģistrācijas kārtību”, Ministru kabineta 2006.gada 27.jūnija noteikumiem Nr.529 “Veterinārās prasības buļļu spermas tirdzniecībai Eiropas Savienības dalībvalstīs un ievešanai no trešajām valstīm” un Ministru kabineta 2009.gada 4.augusta noteikumiem Nr.864 “Noteikumi par references laboratorijas statusa piešķiršanas un akreditācijas kārtību, funkcijām un pienākumiem, kā arī iekārtām un aprīkojumam noteiktajām prasībām pārtikas, dzīvnieku barības un dzīvnieku veselības jomā”. | Šīs tabulas B ailē minētās noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Komisijas Lēmuma 92/216 1.panta 2.punkts  | Noteikumu projekta 21.punkts | Šīs tabulas A ailē minētā ES tiesību akta vienība tiek ieviesta pilnībā. | Šīs tabulas B ailē minētās noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Komisijas Lēmuma 92/216 1. panta 3.punkts | – | Šīs tabulas A ailē minētās ES tiesību akta vienības ieviešana nav nepieciešama, jo tā adresēta Eiropas Savienības institūcijām. | – |
| Cita informācija | Nav. |

|  |
| --- |
| **2.tabula****Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Nav attiecināms. |
|  |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību.Vai arī norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Nav attiecināms. | Nav attiecināms. | Nav attiecināms. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav attiecināms. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedriskā apspriešana. |
| 2. | Sabiedrības līdzdalība projekta izstrādē | Noteikumu projekts izskatīts un saskaņots 22.11.2018. sanāksmē ar Latvijas šķirnes zirgu audzētāju asociāciju un Latvijas zirgaudzētāju biedrību. Precizētais noteikumu projekts 27.11.2018. elektroniski vēlreiz tika saskaņots ar Latvijas šķirnes zirgu audzētāju asociāciju un Latvijas zirgaudzētāju biedrību.29.11.2018. noteikumu projekts elektroniski tika saskaņots ar Lauksaimniecības organizāciju sadarbības padomi un Zemnieku saeimu.Noteikumu projekts 03.12.2018. ievietots Zemkopības ministrijas tīmekļvietnē [www.zm.gov.lv](http://www.zm.gov.lv) sabiedriskajai apspriešanai.  |
| 3. | Sabiedrības līdzdalības rezultāti | Lauksaimniecības organizāciju sadarbības padome, Zemnieku saeima un Lauksaimniecības datu centrs atbalsta noteikumu projekta tālāku virzību bez iebildumiem. Latvijas šķirnes zirgu audzētāju asociācijas un Latvijas zirgaudzētāju biedrības izteiktie iebildumi un priekšlikumi ir izvērtēti un ņemti vērā.Par tīmekļvietnē [www.zm.gov.lv](http://www.zm.gov.lv) ievietoto noteikumu projektu netika saņemti iebildumi vai priekšlikumi. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Zemkopības ministrija, Lauksaimniecības datu centrs |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neietekmē pārvaldes funkcijas, un tā izpildei nav nepieciešama jaunu institūciju izveide, esošo likvidācija vai reorganizācija.Noteikumu projekta izpilde neietekmēs institūcijām pieejamos cilvēkresursus. |
| 3. | Cita informācija | Nav. |

Zemkopības ministrs Kaspars Gerhards

Justa 67027379

sandra.justa@zm.gov.lv